OzLabs/hebrew-wiki-articles huggingface dataset:
סרגיי פולונין

סרגיי ולדימירוביץ' פולונין (באוקראינית: Сергій Володи́мирович Полу́нін; נולד ב-20 בנובמבר 1989) הוא רקדן בלט, שחקן, ודוגמן אוקראיני.

==ביוגרפיה==
פולונין נולד בחרסון לגלינה וולדימיר, מגיל ארבע עד שמונה הוא התאמן באקדמיה לאתלטיקה ולאחר מכן ארבע שנים במוסד מדיני ללימודי ריקוד וכוריאוגרפיה בקייב.

ב-2003 הצטרף לבית הספר המלכותי לבלט במלגה שבוצעה על ידי קרן רודולף נורייב.

ב-2009 נבחר לרקדן הסולו הראשי בבלט המלכותי, הוא זכה במספר פרסים וביניהם לרקדן הצעיר של בריטניה לשנת 2007. עיתון הניו יורק טיימס תיאר אותו כ"רקדן נפלא".

ב-2011 הופיע בגרסה הבריטית של הסרט "פנטום האופרה". באותה שנה השתתף בסרטי הבלט, "אליס בארץ הפלאות" ו"פטר והזאב".

ב-2014 שיתף פעולה עם הצלם דייוויד לה-שאפל בפרויקט צילום סרטון ריקוד.

ב-2016 הופק הסרט התיעודי "רקדן" העוקב אחר קריירת הריקוד שלו וחושף פרטים על חייו.

ב-2018 שיחק בסרט "דרור אדום".

בשנת 2020 כיכב בסרט הדרמה הצרפתי "תשוקה צרפתית"; המבוסס על האוטוביוגרפיה באותו שם מאת אנני ארנו.

==קישורים חיצוניים==

* 
* 

קטגוריה:רקדני בלט
קטגוריה:דוגמנים אוקראינים
קטגוריה:שחקני קולנוע וטלוויזיה אוקראינים
קטגוריה:איטלקים שנולדו ב-1989
מונדיאליטו 2010 (כדורגל חופים)

מונדיאליטו 2010 בכדורגל חופים היה טורניר כדורגל חופים, שנערך בחוף "פראיה דה רושה" בפורטימאו, פורטוגל בין התאריכים 6 באוגוסט ל-8 באוגוסט 2010. התחרות כללה ארבע נבחרות שהתחרו ביניהן בשיטת ראונד-רובין (שיטה שבה כל נבחרת פוגשת את כל הנבחרות האחרות).

==הנבחרות המשתתפות==

* ארגנטינה
* ברזיל
* פורטוגל (מארחת)
* ארצות הברית

==טבלה סופית==

{| class="wikitable" style="text-align: center;"
|-
!width="175"|קבוצה
!width="20"|משחקים
!width="20"|ניצחונות
!width="75"|ניצחונות(לאחר הארכה או פנדלים)
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|- style="background-color: #ccffcc;"
|align="right"| ברזיל
|3||3||0||0||16||3||13||9
|-
|align="right"| פורטוגל
|3||2||0||1||8||5||3||6
|-
|align="right"| ארגנטינה
|3||1||0||2||8||9||1-||3
|-
|align="right"| ארצות הברית
|3||0||0||3||5||20||15-||0
|}

{| class="wikitable"
|style="background-color: #ccffcc;"|<small>הזוכה בטורניר</small>
|}

==לוח זמנים ותוצאות==

----

----

==פרסים==
{| class="wikitable" style="margin:auto"
!width=33% colspan="4"| השחקן המצטיין (MVP)
|-
|align="center" colspan="4"| מאדג'ר
|-
!colspan="4"| מלכי השערים
|-
|align="center" colspan="4"| מאדג'ר דניאל סידני דה אזיזה(3 שערים)
|-
!colspan="4"| השוער המצטיין
|-
|colspan="4" align="center"| מנדוזה
|}

==ראו גם==
* כדורגל חופים
* מונדיאליטו
* אליפות אירופה בכדורגל חופים

==קישורים חיצוניים==
* [https://www.beachsoccer.com/ האתר הרשמי של כדורגל החופים]

קטגוריה:תחרויות כדורגל חופים בפורטוגל
קטגוריה:2010 בספורט
לנצ'יה אופניים עירוניים

"לנצ'יה אופניים עירוניים"
לנצ'יה אופניים עירוניים (באנגלית: Lancia Urban Bike) הם אופניים מתוצרת יצרנית הרכב לנצ'יה, בשיתוף פעולה עם חברת עיצוב הרכב האיטלקית "Momo company" אשר הוצגו בשנת 2007 כאופני קונספט.

דגם ה"לנצ'יה אופניים עירוניים" יוצר מסיבי פחמן, אלומיניום ומגנזיום.

=="לנצ'יה אופניים עירוניים"==

* משקל: 10.900 ק"ג
* תיבת הילוכים - 8 מהירויות מתוצרת "Shimano" 
* הבלמים מתוצרת "Shimano" (בלם קדמי: דיסק 160 מ"מ, בלם אחורי: עם שליטה מכנית calliper)
* מזלגות הדגם יוצרו מאלומיניום
* מסגרת וכידון הדגם יוצרו מפחמן
* דוושות - ממגנזיום
* אוכף: סן מרקו
* מושב: צינור פחמן עם אוכף, תמיכה בראש אלומיניום
* צמיגים: Maxxis Xenith 26 x 1.50 slick
* גלגלים: רכזות מתוצרת "Shimano" עם חישוקי אלומיניום וחישורים שטוחים
* בשנת 2007 מחיר הדגם תוכנן ל-1,500 שטרלינג, בשנת 2008 מחיר הדגם עמד על 2,500 שטרלינג

==ראו גם==
אופניים
==לקריאה נוספת==
* [https://www.google.co.il/search?q=Lancia+Urban+Bike&tbm=isch&source=iu&ictx=1&fir=oeQQLLfDyGzPZM%253A%252CyDPFwWROJ5dPKM%252C_&usg=__XfZxcv0abh0-Bs3kP-A4IH5CAp4%3D&sa=X&ved=0ahUKEwj44bGmwbzbAhXEKJoKHYDkCB4Q9QEIMjAC#imgrc=oeQQLLfDyGzPZM: "לנצ'יה אופניים עירוניים" - תמונות]
==קישורים חיצוניים==
* 
==הערות שוליים==

קטגוריה:מודלים של אופניים
קטגוריה:לנצ'יה
קטגוריה:כלי רכב איטלקיים
קטגוריה:כלי רכב דו-גלגליים
יחסי אזרבייג'ן–אלבניה

[[נשיא אזרבייג'ן אילהם אלייב (מימין) נפגש עם מקבילו האלבני בויאר נישני בבאקו, 2016]]
יחסי אזרבייג'ן–אלבניה הם היחסים הדיפלומטיים שבין הרפובליקה של אזרבייג'ן לבין רפובליקת אלבניה. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי.

== סקירה כללית ==
אלבניה הכירה בעצמאותה של אזרבייג'ן ב-4 בינואר 1992. היחסים הדיפלומטיים בין המדינות כוננו ב-23 בספטמבר 1992. בשנים 2012–2013, ראש ממשלת אלבניה, סאלי ברישה, ביקר באזרבייג'ן כחלק מביקור עבודה.

היחסים בין אלבניה לאזרבייג'ן הם יחסים טובים ולבביים. בין היתר, שתי המדינות מקיימות שיתוף פעולה מלא בתחומים כגון מדע, חינוך, התרבות והספורט. ב-28 בנובמבר 2012, שר התרבות והתיירות האלבני פגש את שר הנוער והספורט האזרבייג'ני, במהלך דיונם, נחתמו מספר הסכמים דיפלומטיים על מנת לחזק את הקשרים בין המדינות.

== יחסים כלכליים ==
בשנת 2016, היקף הסחר בין המדינות הסתכם בסך 269 אלף דולר אמריקאי כאשר אלבניה ייצאה לאזרבייג'ן סחורה בשווי 189 אלף דולר אמריקאי ואזרבייג'ן ייצאה לאלבניה סחורה בשווי 80 אלף דולר.

אלבניה מייצאת לאזרבייג'ן בעיקר נעלי גומי, הלבשה תחתונים לנשים, חליפות נשים, צמר, כותנה ועוד. אזרבייג'ן מייצאת לאלבניה בעיקר נפט מזוקק.

== ייצוג ==
* אזרבייג'ן אינה מיוצגת באלבניה, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת באתונה, בירת יוון.
* אלבניה אינה מיוצגת באזרבייג'ן, הן בדרג השגרירות והן בדרג הקונסולרי. אולם, אלבניה מתכננת לפתוח שגרירות בבאקו, בירת אזרבייג'ן.

==קישורים חיצוניים==

== הערות שוליים ==
שרון קם

שרון קם (נולדה ב-11 באוגוסט 1971) היא נגנית קלרינט ישראלית בעלת קריירה בינלאומית.

==ביוגרפיה==
קם נולדה בחיפה למשפחה מוזיקלית וגדלה בסן דייגו, רחובות ותל אביב, שם למדה בתיכון תלמה ילין.
 אמה, רחל קם, היא ויולנית בתזמורת הפילהרמונית הישראלית ואחיה, אורי קם, אף הוא נגן ויולה בעל קריירה בינלאומית וחבר הרביעייה הירושלמית. אביה, צבי קם, הוא פרופסור לביופיזיקה במכון ויצמן למדע.

לאחר שניגנה בכינור ובפסנתר בילדותה, העדיפה קם בגיל 12 לאמץ את הקלרינט. בגיל 16 כבר הופיעה כסולנית עם התזמורת הפילהרמונית הישראלית בקונצ'רטו לקלרינט מאת מוצרט תחת שרביטו של זובין מהטה, שהזמין אותה לצאת עם התזמורת לסיבוב הופעות בקנדה. בשנת 1990 (בגיל 18) הייתה סולנית בקונצרט היסטורי משותף של התזמורת הפילהרמונית הישראלית ושל הפילהרמונית של ברלין בחגיגות לציון נפילת חומת ברלין.

קם למדה שלוש שנים בבית הספר ג'וליארד למוזיקה בניו יורק עם מלגה מלאה. בשנת 1992 זכתה בפרס ראשון בתחרות ARD לסולנים צעירים במינכן. הזכייה חייבה אותה בקיום סדרת קונצרטים באירופה, שם הכירה את בעלה, המנצח הגרמני גרגור בוהל. בין היתר ניגנה כסולנית עם התזמורת הסימפונית של שיקגו, התזמורת הפילהרמונית של ברלין, תזמורת הגוונדהאוס, תזמורת הרדיו של פרנקפורט, התזמורת הסימפונית NHK, התזמורת הסימפונית של טורונטו והתזמורת הסימפונית של לונדון. כמו כן שיתפה פעולה בהרכבים קאמריים עם רביעיית גוארנרי, עם הויולנית טביאה צימרמן, הכנר כריסטיאן טצלאף, הפסנתרנים יפים ברונפמן, מתן פורת ואיתמר גולן, זמרת הסופרן ברברה בוני ואחיה, אורי קם.

קם מופיעה ומקליטה עם חלק ניכר מן הרפרטואר לקלרינט, ברובו מתחום המוזיקה הקאמרית, מוזיקה קלאסית מודרנית (בין היתר מיצירות קשישטוף פנדרצקי, ג'ורג' גרשווין ואהרן קופלנד) וג'אז וכן מנגנת בקלרינט הבארוק קלרינט באסט (קלרינט במנעד גדול יותר מהקלרינט הרגיל, המגיע לטונים נמוכים יותר), בו הקליטה גם את הקונצ'רטו לקלרניט מאת מוצרט עם התזמורת הפילהרמונית של פראג.

בשנת 1998 זכתה בפרס ההקלטה הגרמני ECHO Klassik למבצע הטוב ביותר של השנה עבור הקלטת הקונצ'רטי לקלרינט של קרל מריה פון ובר. בשנת 2006 זכתה שנית בפרס עבור הקלטותיה יחד עם תזמורת הגוונדהאוס ליצירות מאת שפור, ובר, רוסיני ומנדלסון.

== קישורים חיצוניים ==

* 

* 
* [https://web.archive.org/web/20090125082906/http://warnerclassicsandjazz.com/artistbiography.php?artist=1647 ביוגרפיה], מאורכב מאתר האחים וורנר
* [https://omershomrony.com/2016/05/20/אני-מעדיפה-לנגן-על-כלי-פשוט-ראיון-עם-נג/ אני מעדיפה לנגן על כלי פשוט": ריאיון עם נגנית הקלרינט שרון קם לקראת הופעותיה הקרובות בארץ], 20 במאי 2016
* חגי חיטרון, [https://www.jcamerata.com/press/821 שרון קם זימרה בקלרינט], אתר הקאמרטה הישראלית ירושלים. פורסם לראשונה בהארץ-גלריה, 16 בספטמבר 2013
* [https://www.jmc.org.il/index.php?p=masterclass&id=146 כתת-אמן עם שרון קם], המרכז למוזיקה ירושלים

==הערות שוליים==

קטגוריה:נגניות ישראליות
קטגוריה:קלרניתנים ישראלים
קטגוריה:קלרניתניות
קטגוריה:נגנים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:ישראליות זוכות פרסים
קטגוריה:ישראליות שנולדו ב-1971
קטגוריה:ישראלים שנולדו ב-1971
משל המנורה תחת האיפה

איור משותף לשני המשלים משל המנורה תחת האיפה, יחד עם משל הזרע הגדל לפי בשורת מרקוס.
משל המנורה מתחת האיפה, (ידוע גם כמשל המנורה מתחת הקערה), הוא אחד המשלים של ישו בברית החדשה. הוא מופיע בבשורות על פי מתי (), מרקוס () ולוקאס (). במתי, המשל הוא המשכו של השיח על המלח והאור.

== סיפור המשל ==

== קטע קשור למשל ==
בבשורה על פי לוקס, אומר ישו:

== פרשנות ==
הרעיון המרכזי במשל הוא כי "על האור להתגלות, לא להיסתר" . את הנמשל לאור כאן יש לפרש כמתייחס לישו, או למסר שלו , או לתגובת המאמין למסר זה

ישו מצטט משל פסימי על איך העשירים מתעשרים והעניים ממשיכים להפסיד גם את המעט שיש להם. מאוחר יותר הוא מוקיע את אמרה זו במשל הבא בבשורת מרקוס, אשר מזכיר קטע מספר יואל () המבטיח משפטי אלוהים שיבואו על רשויות הרשע השולטות, ובכך מעביר מסר תקווה מהפכני עבור אלה המחזיקים בדעה ששום דבר לעולם לא ישתנה.

== פתגם ==
המשל הוא המקור לפתגם האנגלי "להסתיר את האור מתחת לאיפה. השימוש במילה "איפה", מיושן והמילה קערה אמורה להחליפו (איפה בעברית היא גם מידת נפח עתיקה).

בתרגומו של דליטש לברית החדשה: נאמר "אֵין איש מַדְלִיק־נֵר לָשׂוֹּם בַּסֵּתֶר אוֹ־תַחַת הָאֵיפָה כִּי יְשִׂמֵהוּ עַל הַמְּנוֹרָה לְמַעַן יִרְאוּ בָּאֵי הַבַּיִת אֶת־אוֹרוֹ׃"

== ראו גם ==
*הברית החדשה
*משלי ישו
*משל עשר הבתולות

== קישורים חיצוניים ==

== הערות שוליים ==

קטגוריה:משלים בנצרות
קטגוריה:ישו
קטגוריה:הברית החדשה
סופיה רקה

סופיה רקה (בספרדית: Sofía Reca; נולדה ב-31 במרץ 1984; בואנוס איירס, ארגנטינה), היא שחקנית, זמרת ומנחת טלוויזיה ארגנטינאית.

==חיים אישיים==
רקה היא אחותם של השחקנים הארגנטינאים פאולה רקה ומקסימו רקה, שהופיעו בטלנובלה "כמעט מלאכים".

בין השנים 2002–2007 ניהלה מערכת יחסים עם המפיק הארגנטינאי נאצ'ו ויאלה, אולם לאחר חמש שנות זוגיות הם נפרדו.

משנת 2008, רקה היא אשתו של הבמאי והתסריטאי הארגנטינאי , אחיה של השחקנית הארגנטינאית רומינה ז'אן, שנפטרה מדום לב ב-28 בספטמבר 2010. לשניים נולדו בן ובת: אינטי ז'אנקלביץ' ב-24 ביולי 2010 ומילה ז'אנקלביץ' ב-2018. ילדיהם הם בני-דודם של פרנקו, ולנטין ואסול ג'ורדאנו, ילדיה של רומינה ז'אן.

כמו כן, רקה היא כלתה ואם נכדיה של כריס מורנה לבית דה ג'אקומי, השחקנית, הבמאית ומפיקת הטלוויזיה אשר הפיקה, בין היתר, סדרות ארגנטינאיות מצליחות: "קטנטנות", "קיץ נצחי", "המורדים", "פינת אור", "פלוריסיינטה", "אלמה פיראטה" ו"כמעט מלאכים".

== קריירה ==
בשנת 2011 שיחקה לצד בנחמין רוחאס ופליפה קולומבו בסדרת הקומדיה הרומנטית "Atrapados" שיצרה כריס מורנה עבור האינטרנט לטלפונים סלולריים ולאחר מכן שודר בערוץ Movistar TV <small>(אנ').</small> 

==קישורים חיצוניים==

* [https://www.instagram.com/sofiareca/ הדף של סופיה רקה] באינסטגרם

==הערות שוליים==

קטגוריה:שחקניות קולנוע וטלוויזיה ארגנטינאיות
קטגוריה:זמרות ארגנטינאיות
קטגוריה:מנחות טלוויזיה ארגנטינאיות
קטגוריה:ארגנטינאיות שנולדו ב-1984
קטגוריה:ארגנטינאים שנולדו ב-1984
יחסי אוגנדה–אזרבייג'ן

[[נשיא אזרבייג'ן אילהם אלייב (מימין) נפגש עם שגריר אוגנדה מוחמד טזיקובה קיסמבירה, נובמבר 2021]]
יחסי אוגנדה–אזרבייג'ן הם היחסים הדיפלומטיים שבין הרפובליקה של אוגנדה לבין הרפובליקה של אזרבייג'ן. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי. היחסים הדיפלומטיים בין אוגנדה לאזרבייג'ן כוננו ב-19 באוגוסט 1995.

== יחסים כלכליים ==
* בשנת 2015, שווי הסחורה שיוצאה מאזרבייג'ן לאוגנדה הגיעה לסך 417 דולר בלבד והיא כללה מוטות ברזל. בשנת 2014, שווי הסחורה שיוצאה מאוגנדה לאזרבייג'ן הגיעה לסך 2.53 אלף דולר אמריקאי והיא כללה מכונות וסמרטוטים.

== ייצוג ==
* אוגנדה אינה מיוצגת באזרבייג'ן, הן בדרג השגרירות והן בדרג הקונסולרי.
*אזרבייג'ן אינה מיוצגת באוגנדה, הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
נבחרת פולין בכדורגל חופים

הנבחרת הלאומית של פולין בכדורגל חופים מייצגת את פולין בתחרויות כדורגל חופים בינלאומיות ונמצאת בפיקוחה של התאחדות הכדורגל הפולנית.

==הסגל הנוכחי==
סגל נכון למוקדמות גביע העולם 2018

מאמן: מרטין סטניסלבסקי

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || שמינית גמר || 4 || 2 || 0 || 0 || 2 || 14 || 11 || 3+ || 6
|-
| 2009 || שמינית גמר || 4 || 3 || 0 || 0 || 1 || 16 || 11 || 5+ || 9
|-
| 2011 || רבע גמר || 5 || 3 || 0 || 0 || 2 || 27 || 18 || 9+ || 9
|-
| 2013 || שלב הפלייאוף || 7 || 4 || 1 || 0 || 2 || 36 || 26 || 10+ || 13
|-
| 2015 || מקום 15 || 8 || 3 || 0 || 0 || 5 || 29 || 37 || 8- || 9
|- style="background:Gold;"
| 2017 || אלופה || 8 || 6 || 1 || 0 || 1 || 33 || 20 || 13+ || 20
|-
| 2019 || מקום 7 || 8 || 4 || 1 || 0 || 3 || 31 || 27 || 4+ || 14
|-
!סך הכל || 7/7 || 44 || 25 || 3 || 0 || 16 || 186 || 150 || 26+ || 81
|}

==הישגים==
אליפות אירופה בכדורגל חופים
* מקום שלישי (1): 2006

גביע העולם בכדורגל חופים
* מקום 11 (1): 2006

מוקדמות גביע העולם בכדורגל חופים (אירופה)
* אלופה (1): 2017

==קישורים חיצוניים==
* [https://www.beachsoccer.com/teams/Poland דף הנבחרת] באתר הרשמי של כדורגל החופים
* [http://bsrussia.com/profiles/teams/56 דף הנבחרת] באתר הרשמי של כדורגל החופים 

פולין
כדורגל חופים
קטגוריה:פולין: כדורגל
דמיטרי בונצמן

דמיטרי בונצמן (בגרמנית: Dimitri Bunzmann) (נולד ב-21 בפברואר 1982, טקלי קזחסטן) הוא שחמטאי יהודי-גרמני בדרגת רב אמן.

==קורות חיים==
דמיטרי בונצמן נולד בעיירה טקלי שבקזחסטן (אז בברית המועצות). בהמשך המשפחה היגרה לאוזבקיסטן וממנה בשנת 1992 לגרמניה. הוא התאמן אצל סרגיי קליניצ'ב, מאמן שחמט רוסי שעבר לגרמניה.

בונצמן השתתף באליפויות העולם בשחמט לנוער ובשנת 1994 סיים במקום בחמישי. בשנת 1996 הוא סיים במקום השני באליפות העולם לנוער (ניצח לבון ארוניאן). בשנים 1996 ו-1997 הוא זכה באליפות גרמניה לנוער עד גיל 20.

במהלך הקריירה הוא שיחק עבור מועדוני שחמט גרמנים שונים .

==קבלת דרגות בינלאומיות==
* 1999 - אמן בינלאומי
* 2003 - רב-אמן.

==קישורים חיצוניים==

קטגוריה:רבי-אמנים יהודים
קטגוריה:שחמטאים יהודים גרמנים
קטגוריה:מהגרים לגרמניה
קטגוריה:יהודים קזחים
קטגוריה:גרמנים שנולדו ב-1982
נאוול גוסמאן

נאוול איגנסיו גוסמאן פלומקה (בספרדית: Nahuel Ignacio Guzmán Palomeque; נולד ב-10 בפברואר 1986 ברוסאריו שבארגנטינה) הוא כדורגלן ארגנטינאי שמשחק בעמדת השוער בטיגרס המקסיקנית ובנבחרת ארגנטינה.

== קריירה ==
גוסמאן התאמן בנעוריו בקבוצת ניואל'ס אולד בויס מארגנטינה. ב-8 באוקטובר 2006 רשם את הופעת הבכורה שלו במדי ניואל'ס אולד בויס מול בלגראנו במסגרת ליגת העל הארגנטינאית; הקבוצה הפסידה 1-0 משער של פרנקו פפינו. במשך עונת 2006/07 נשאר גוסמאן על הספסל.

ב-1 ביולי 2007 הושאל לקבוצת אינדפנדיינטה ריבדביה מהליגות הנמוכות בארגנטינה. גוסמאן שיחק באינדפנדיינטה ריבדביה במשך שנתיים והשתתף בשלושים משחקים במסגרת הליגה.

בעונת 2009/2010 חזר לניואל'ס אולד בויס, והמשיך לשמש שוער משנה של הקבוצה. הוא רשם הופעה אחת במחזור האחרון של הליגה מול סן לורנסו, המשחק הסתיים בהפסד 2-1 לטובת סן לורנסו, שסיימה במקום ה-15 בליגה.

ב-15 בנובמבר 2010 קיבל כרטיס אדום בדקה ה-90 למשחק מול ראסינג קלוב, בעודו יושב על הספסל, והושעה לשני משחקים. גם בעונת 2011/2012 לא רשם הופעה אחת במדי הקבוצה. בעונת 2012/13 הוא הפך לשוער המועדף בקבוצה ורשם 44 הופעות בכל המסגרות. הוא אף שיחק בגביע הליברטדוס והגיע עם הקבוצה עד לשלב חצי הגמר.

ב-30 במאי 2013 שיחק במשחק הגומלין מול בוקה ג'וניורס בשלב רבע הגמר. המשחק הגיע לשלב בעיטות העונשין שיכריע מי תפעיל לשלב חצי הגמר, והסתיים ב-10-9 בבעיטות עונשין לטובת ניואל'ס אולד בויס. גוסמאן בעט את הבעיטה שהעלתה את הקבוצה לחצי הגמר. בעונת 2013/2014 הפך רשמית לשוער הפותח בקבוצה והשתתף בכל המשחקים בעונה.

ב-4 ביולי 2014 חתם בקבוצת טיגרס ממקסיקו. גוסמאן זכה עם הקבוצה בליגת העל המקסיקנית.

בעונת 2014/2015 העפיל גוסמאן עם הקבוצה לשלב הגמר של גביע הליברטדוס מול ריבר פלייט, גוסמאן הצליח לשמור במשחק הגמר הראשון על שער נקי, אבל במשחק השני של הגמר ספג שלושה שערים וריבר פלייט זכתה בגביע. בעונת 2015/2016 המשיך להפגין יכולת טובה וזכה עם הקבוצה שוב בליגת העל המקסיקנית.

בעונת 2016/2017 העפיל שוב פעם עם קבוצתו לשלב הגמר של גביע הליברטדוס נגד פצ'וקה המקסיקנית. בתום שני משחקים הפסידה קבוצתו של גוסמאן. הוא המשיך להפגין יכולת מרשימה ואף זכה עם הקבוצה באליפות שלישית ברצף בליגת העל המקסיקנית.

ב-21 בפברואר 2018 רשם לראשונה הופעת בכורה במדי הקבוצה עם סמל הקפטן בליגת האלופות של CONCACAF מול הרדיאנו, המשחק הסתיים בתוצאה של 2-2. הקבוצה הודחה משלב רבע הגמר של הטורניר מול טורונטו.

== נבחרת לאומית ==
גוסמאן שיחק בנבחרות הצעירות של ארגנטינה בעיקר במשחקי הידידות.

ב-13 באוקטובר 2014 זומן גוסמאן לראשונה לנבחרת ארגנטינה על ידי חרארדו מרטינו.

ב-14 באוקטובר 2014 רשם את הופעת הבכורה של בנבחרת מול נבחרת הונג קונג, המשחק הסתיים בתוצאה 7-0 לטובת ארגנטינה.

ב-18 בנובמבר 2014 זכה לשחק עם נבחרתו באולד טראפורד כחלק ממשחק ידידות מול נבחרת פורטוגל שהסתיים בהפסד ל-1-0 לטובת פורטוגל.

לשמחתו של גוסמאן הוא סומן על ידי מאמן נבחרת ארגנטינה חורחה סמפאולי לסגל לקראת מונדיאל 2018.

לאחר הזימון התגלה שהשוער שהיה צפוי לפתוח במשחקי המונדיאל, סרחיו רומרו, נפצע וסומן על ידי התקשורת שהוא זה שיחליף אותו.

==קישורים חיצוניים== 

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני ניואל'ס אולד בויס
קטגוריה:כדורגלני טיגרס
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:ארגנטינאים שנולדו ב-1986
סרגיי ארנבורג

סרגיי ארנבורג (נולד בבייסק, ברית המועצות, מחוז אלטאי ב-27 בינואר 1983) הוא שחמטאי בדרגת רב אמן. בשנת 2004 הוא זכה באליפות ישראל.

נכון לינואר 2019, מדורג במקום ה-17 בארצות הברית לפי מד כושר.

==ביוגרפיה==
סרגיי ארנבורג נולד למשפחת מורים למתמטיקה. במחיצת שנות ה-90 של המאה ה-20 הוא התחיל להשתתף בתחרויות נוער שנערכו ברוסיה. בשנת 1998 הוא זכה במקום השני בתחרות לנוער בתל אביב ועלה לישראל בשנת 1999.

במשך מספר שנים הוא היה נציג ישראל באליפויות עולם לנוער, הישג הטוב ביותר היה מקום שישי בשנת 2001. בשנים 2002–2003 הוא היה אלוף ישראל עד גיל 20. בשנת 2004 הוא זכה באליפות ישראל.

בגביע העולם בשחמט 2005 הוא דורג במקום ה-87 והודח בסיבוב השני.

בשנת 2009 הוא ניצח בתחרות שנערכה בתל אביב (אנטולי ביחובסקי סיים במקום השני, וקונסטנטין לרנר במקום השלישי).

החל משנת 2013 הוא מייצג את ארצות הברית.

בשנת 2016 הוא זכה במקום השני בתחרות שנערכה בבולטימור.

==קבלת דרגות בינלאומיות==
* 2002 - אמן בינלאומי
* 2003 - רב-אמן.

==קישורים חיצוניים==

קטגוריה:רבי-אמנים
קטגוריה:שחמטאים יהודים אמריקאים
קטגוריה:עולים בשנות ה-1990
קטגוריה:אלופי ישראל בשחמט
קטגוריה:מהגרים מישראל לארצות הברית
קטגוריה:רוסים שנולדו ב-1983
קטגוריה:ישראלים שנולדו ב-1983
קטגוריה:אמריקאים שנולדו ב-1983
בלילות הקיץ החמים

בלילות הקיץ החמים הוא פזמון עברי שנכתב על ידי דן מינסטר והולחן על ידי מתי כספי. השיר נכתב לצוות הווי חיל התותחנים ובוצע על ידיו לראשונה בשנת 1973 עם הסולנית מלי ברונשטיין.

לדברי ברונשטיין, כספי הלחין ועיבד את השיר עבור הלהקה כחלק משירות המילואים שלו, ועשה זאת לבקשתה. תחילה השיר היה בסגנון ג'אז/בלוז, ולבקשתה הוחלף הלחן לקצבי יותר.

השיר היה אהוב על אורי זוהר, והוא הושמע בסיום כל תוכנית "ציפורי לילה" שהגיש בגלי צה"ל.באחת התוכניות השמיע זוהר את השיר שוב ושוב לאורך כל התוכנית.

אריק איינשטיין הקליט את השיר לאלבום ההופעה החיה "אנשים אוהבים לשיר". היה זה השיר היחיד שאיינשטיין ביצע ללחנו של כספי. כספי הקליט את השיר עבור האלבום "צד א' צד ב'" (1978), שכלל ביצועים שלו לשירים שהלחין לאמנים אחרים. ב-1997 הוציאה רונית שחר גרסת קאבר לשיר כחלק מפסקול הסדרה "לווייתן בחוף שרתון".

==קישורים חיצוניים==

* 
* גבי גזית, [http://103fm.maariv.co.il/programs/media.aspx?ZrqvnVq=FGIMFJ&c41t4nzVQ=EE פינת הקאברים - והפעם, בלילות הקיץ החמים...] באתר רדיו ללא הפסקה, 5 באוקטובר 2011

==הערות שוליים==

קטגוריה:שירי 1973
קטגוריה:שירי להקות צבאיות
קטגוריה:שירים בעברית
קטגוריה:שירים שהולחנו על ידי מתי כספי
קטגוריה:שירים על לילות
קיץ
קטגוריה:ריקודי עם בישראל: שירים
מוטי טקה

מוֹטִי טקה (נולד ב-1 במרץ 1996) הוא זמר ישראלי בסוגת הפופ המזרחי. החל דרכו באתר יוטיוב, וזכה לפרסום בזכות שיריו "בלבלה", "אוהבת אותי" ו"בום בום".

== ביוגרפיה ==
מוטי נולד וגדל בקריית ביאליק למשפחה מרובת ילדים. הוריו עלו מאתיופיה בשנת 1989. מאז ימי ילדותו טקה שר ומופיע באירועים, טקסים ושמחות. לאחר מות אביו הוציא את שירו הראשון, "תגיד לי", בשנת 2013. בעקבות מות האב הפך טקה למפרנס העיקרי בביתו ועבד בדוכן פלאפל. בנובמבר 2014 התגייס לצה"ל ושירת כנהג מבצעי.

בשנת 2017 התפרסם בזכות השיר "בלבלה" אשר זכה ל-13.5 מיליון צפיות ביוטיוב. השיר הגיע למקום ה-14 במצעד השנתי של mako, ערוץ 24 ותחנות הרדיו האזוריות, ולמקום ה-21 במצעד השנתי של כאן גימל. עם הפרסום עבר לשרת כעובד כללי עד לסיום שירותו הצבאי בנובמבר של אותה השנה.

בשנת 2018 הוציא את "טוקור", שיר הגאווה הרשמי לאותה שנה. מוטי גם כתב את מילות השיר לצד דורון מדלי. בספטמבר 2018, השיק את אלבומו "בלבלה" בהאנגר 11. במופע ההשקה השתתפו גם קטריקס ודורון ביטון וכן שרית אביטן. באותה שנה הוא הוציא את השיר "בום בום".

ב-23 בפברואר 2022 הוציא את הסינגל "עיניים רווקות". ב-13 בספטמבר 2022 הוציא את הסינגל "אני אוהב אותך".

ב-31 בדצמבר 2023 הוציא את הסינגל "לאן נעלמת?".

ב-31 בינואר 2024 הוציא את הסינגל "מחפש את אבא".

== דיסקוגרפיה ==

=== אלבומים ===

* 2018: בלבלה

=== מיני-אלבומים ===

* 2020: שירים מהמגירה

== קישורים חיצוניים ==

* 
* 
* 

== הערות שוליים ==

קטגוריה:זמרים השרים בעברית
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:ישראלים שנולדו ב-1996
המרצה (סדרת טלוויזיה)

"המרצה" (ברוסית: Лектор) היא מיני-סדרת טלוויזיה רוסית מז'אנר דרמת הריגול, בהפקת ערוץ רוסיה-1. שודרה לראשונה ב-26 במרץ 2012.

נעימת הנושא לסדרה והשיר "במקום" (На прицеле) בוצע על ידי סרגיי אשיחמין ונכתב על ידי דמיטרי דנקוב ורבים רואים בו מין פלגיאט של השיר "Extreme Ways" שנכתב עבור הטרילוגיה: זהות כפולה, זהות במלכודת וזהות אבודה.

== תקציר עלילת הסדרה ==
מקסים מקסימוביץ' הוא פרופסור בפקולטה למדעי המדינה של אוניברסיטת מוסקבה. לפני כמה שנים הוא עבד בשירות הביטחון הפדרלי והתפטר בנסיבות טרגיות.

באחת מההרצאות מופיע באוניברסיטה בכיר משירות הביטחון הפדרלי, ומציע למקסים לחזור לשירות ולזהות חפרפרת שעשוי להדליף מידע סודי ביותר לסוכנות הביון האמריקאית, ה-CIA. זמן קצר לאחר מכן פונה אליו לעזרה עמיתו לשעבר, ולדימיר: החפרפרת בכוונה מנסה לחשוף אותו כבוגד. כאשר על כף המאזניים מוטלים לא רק ביטחון המדינה, אלא גם חיי חברו הוותיק, מקסים מבין שהוא לא יכול להישאר עוד הרחק משירות ביטחון המדינה.

מדוע הם פונים אליו? מקסים הוא אדם לגמרי יוצא דופן. לפני כמה שנים הוא פיתח והציג את "תאוריית החובבנים." על פי התאוריה, אפשר להפקיד כל משימה בידי כל אדם רגיל, מאחר שלאדם יש היכולת לפעול אחרת מכפי שהיה פועל איש מקצוע – מעשיו לא מחושבים והוא פועל אחרת מההיגיון של אנשי מקצוע.

על מנת לחשוף את הסוכן הכפול וכדי להציל חבר ותיק ולאתר את האשמים לאירועים שהתרחשו לפני שנתיים, מקסים שוב צולל חזרה לתוך זרם פעילות המודיעין. יחד עם שירות הביטחון הפדרלי הוא פועל כדי למנוע מבצעי ריגול של סוכנויות זרות, כמוה-CIA, MI6 והמוסד. בין איומי טרור לירי הרקטות מקסים סוף סוף לומד להכיר אהבה אמיתית, הציירת קירה.

העימות בין סוכנויות המודיעין הופך להיות אפילו מתוח יותר, כאשר אדוניו של "החפרפרת" ב-CIA הופכים להיות מודעים יותר לכך שמקסים חזר למשחק. ככל שהוא מתקרב אל המטרה שלו, הוא מבין ש"החובבנים" הם אנשים קרובים אליו, אולי אפילו הוא עצמו.

==שחקנים ודמויות==

== קישורים חיצוניים ==
* 

* [https://web.archive.org/web/20201119054722/https://russia.tv/brand/show/brand_id/15749/ המרצה] באתר רוסיה-1 (גרסת ארכיון)
* [https://web.archive.org/web/20140203082135/http://1k.com.ua/419/details/10/1 מהחיה לפוליטולוג. דיימון, צא החוצה!] // דיווח אתר קרים 1
* [http://kp.ru/daily/25858.2/2825686/ פבצוב שלח את ג'יימס בונד לפרישה] // קומסומולסקאיה פרבדה

קטגוריה:VGTRK: תוכניות וסדרות
קטגוריה:המודיעין הרוסי בתרבות ובאמנות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות מתח רוסיות
קטגוריה:סדרות פעולה רוסיות
קטגוריה:שירות הביטחון הפדרלי הרוסי בתרבות ובאמנות
נמל התעופה הבין-לאומי גימפו

נמל התעופה הבין־לאומי גימפו (בקוריאנית: 김포국제공항; באנגלית: Gimpo International Airport)
ממוקם בקצה המערבי הרחוק של סיאול, כ-15 ק"מ ממערב מחוז מרכז סיאול. גימפו היה נמל התעופה הבין־לאומי הראשי של סיאול ודרום קוריאה לפני שהוחלף על ידי נמל התעופה הבין־לאומי של אינצ'ון בשנת 2001.
בשנת 2015 עברו בנמל התעופה 23,163,778 נוסעים, מה שהפך אותו לנמל התעופה השלישי בעומסו בקוריאה הדרומית.

ההיסטוריה של נמל התעופה החלה בשנת 1939, כאשר הצבא היפני בנה מסלול בBanwhwa-ri, Yangseo-myeon, Gimpo-Gyeonggi-do. מסלול זה אפשר לאחר מכן הפעלה של מטוסים אזרחיים בשימוש על ידי חיל האוויר האמריקני, והפעלה חלקית כשדה תעופה אזרחי מ-1954. רק בשנת 1958 הוא הוגדר על ידי צו נשיאותי כנמל התעופה הבין־לאומי של גימפו, והתחיל לפעול בצורה רשמית בשנת 1971.

הטרמינל של הטיסות הבין־לאומיות
אולם היוצאים בטרמינל טיסות הפנים
נמל התעופה בשנת 2006
נמל התעופה משמש כבסיס פעולה מרכזי לחברות התעופה אסיאנה איירליינס וקוריאן אייר, ואף ליותר מ-12 חברות תעופה אחרות. רוב הטיסות מנמל התעופה הן טיסות פנימיות, אך קיימות גם טיסות ישירות ליעדים בסין, ביפן ובטאיוואן. בנמל יש שני מסלולי המראה ושני טרמינלי נוסעים: טרמינל לטיסות בין־לאומיות וטרמינל לטיסות פנימיות.

בשנת 2018 החלו שיפוצים מקיפים בטרמינל טיסות הפנים של הנמל.

==סטטיסטיקה==
===חברות התעופה המובילות===
עשר חברות התעופה הפעילות ביותר בנמל, נכון לשנת 2016:
{| class="wikitable sortable" style="font-size: 90%;"
|+ 10 חברות התעופה
|-
! דירוג
! חברה
! נוסעים בטיסות פנימיות
! נוסעים בטיסות בין־לאומיות
! סה"כ
! %
|-
| 1
| קוריאן אייר
| 5,215,514
| 1,220,978
| 6,436,492
| 25.70%
|-
| 2
| אסיאנה איירליינס
| 4,088,721
| 1,123,109
| 5,211,830
| 20.81%
|-
| 3
| ג'יגו אייר
| 2,740,861
| 244,915
| 2,985,776
| 11.92%
|-
| 4
| ג'ין אייר
| 2,926,195
|
| 2,926,195
| 11.68%
|-
| 5
| איסטר ג'ט
| 1,956,905
| 54,663
| 2,011,568
| 8.03%
|-
| 6
| אייר בוסאן
| 1,987,427
| 866
| 1,988,293
| 7.94%
|-
| 7
| טווי איירליינס
| 1,787,123
| 70,992
| 1,858,115
| 7.42%
|-
| 8
| אול ניפון איירווייז
|
| 424,542
| 424,542
| 1.70%
|-
| 9
| ג'פאן איירליינס
|
| 388,466
| 388,466
| 1.55%
|-
| 10
| צ'יינה איסטרן איירליינס
|
| 194,044
| 194,044
| 0.77%
|}

==תחבורה אל הנמל וממנו==
===רכבת===
רציף קו 9 בתחנת הרכבת בנמל
ב-23 במרץ 2007, החל לפעול קו הרכבת AREX , המחבר את נמל התעופה הבין־לאומי של אינצ'ון לתחנת הרכבת סיאול דרך נמל התעופה גימפו.

בנוסף, קו 9 של הרכבת התחתית של סיאול מקשר את נמל התעופה לרובע גנגנם.

==תאונות ותקריות==
* ב-19 בנובמבר 1980, מטוס בואינג 747-200 של חברת קוריאן אייר החליק על גלגלו הקדמי בעת הנחיתה ו-2 מנועיו עלו באש. 15 מתוך 226 הנוסעים נהרגו, כולל הקפטן וטייס המשנה.
*ב-14 בספטמבר 1986, אירע פיגוע תופת מחוץ לטרמינל הנוסעים, שבמהלכו 5 אנשים נהרגו ו-36 נפצעו. מאחורי הפיגוע עמדה קוריאה הצפונית, במטרה לשבש את משחקי אסיה שנערכו 6 ימים מאוחר יותר.

==קישורים חיצוניים==

* [https://web.archive.org/web/20071014175432/http://worldaerodata.com/wad.cgi?id=KS60585&sch=RKSS אודות נמל התעופה], באתר worldaerodata.com

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קוריאה הדרומית: תעופה
קטגוריה:סיאול
קטגוריה:קוריאה הדרומית: שדות תעופה
בן הארדי

בן הארדי (באנגלית: Ben Hardy; נולד בשם: Ben Jones, ב-2 בינואר 1991) הוא שחקן אנגלי המוכר מהופעתו בתפקיד פיטר ביל באופרת הסבון "איסטאנדרס" של ה-BBC בשנים 2013–2015. הופעת הבכורה של הארדי בקולנוע הייתה בתפקיד ארכאנג'ל בסרט "אקס-מן: אפוקליפסה" (2016).

==ביוגרפיה==
הארדי נולד בבורנמות' שבמחוז דורסט וגדל בשרבורן. הוא למד בבתי הספר "Sherborne Abbey Primary School" ו-"Gryphon School". בהיותו תלמיד בגריפון כיכב הארדי בתפקיד סרג'נט פרנסיס טרוי בעיבוד קולנועי לרומן "הרחק מהמון מתהולל" בהפקת בית הספר.

ב-2012 כיכב הארדי בתפקיד ארתור ולסלי במחזה "נשיקת יהודה בן קריות" מאת דייוויד הר בהשתתפות רופרט אוורט. המחזה הועלה בתיאטרון המפסטד מספטמבר עד אוקטובר 2012, וכתוצאה מביקורות מהללות הועברה ההצגה לתיאטרון הדוכס מיורק בווסט אנד בינואר 2013.

ב-19 באפריל 2013 פורסם שהארדי ישחק בתפקיד פיטר ביל באופרת הסבון הוותיקה של ה-BBC "איסטאנדרס", ויחליף את תומאס לאו שגילם את הדמות מ-2006 עד 2010. הארדי אמר על הצטרפותו לסדרה "אני נרגש להצטרף לצוות הנפלא של "איסטאנדרס" - תוכנית שהמשפחה שלי צפתה בה במשך שנים. איני יכול לחכות להיכנס לנעליים של דמות עם היסטוריה כה רבה." הופעתו הראשונה בסדרה הייתה ב-7 ביוני 2013. ב-19 בנובמבר 2014 פורסם שהארדי יעזוב את הסדרה. הוא שיחק בפעם האחרונה בסדרה ב-24 בפברואר 2015.

הופעת הבכורה של הארדי בקולנוע הייתה בסרט גיבורי העל אקס-מן: אפוקליפסה של בריאן סינגר שיצא לאקרנים ב-27 במאי 2016, בתפקיד המוטאנט בעל הכנפיים אנג'ל. בהמשך לוהק לתפקיד ג'ון ויליאם פולידורי בסרטה של הייפא אל-מנסור "A Storm in the Stars" לצדם של אל פנינג ודאגלס בות'. הארדי גילם את הכבאי וייד פרקר, שנהרג בשריפה ביארנל היל בשנת 2013, בסרטו של ג'וזף קוסינסקי "רק האמיצים". הסרט בכיכובם של ג'וש ברולין ומיילס טלר יצא לאקרנים ב-22 בספטמבר 2017.

באפריל 2018 שיחק הארדי בתפקיד הראשי בדמות וולטר הרטרייט במיני-סדרה "האישה בלבן", עיבוד של ה-BBC לרומן באותו שם מאת וילקי קולינס.

ב-2018 גילם הארדי את מתופף להקת קווין רוג'ר טיילור בסרט הקולנוע "רפסודיה בוהמית".

ב-2023 גילם הארדי את אוליבר בסרט ״אהבה ממבט ראשון״, עיבוד של נטפליקס לספר בעל אותו השם מאת ג׳ניפר אי. סמית׳.

==פילמוגרפיה==
===קולנוע===
{| class="wikitable"
! שנה
! שם
! תפקיד
! הערות
|-
| 2016
| אקס-מן: אפוקליפסה
| וורן וורתינגטון השלישי
|
|-
| rowspan="2"|2017
| מרי שלי
| ג'ון ויליאם פולידורי
|
|-
| רק האמיצים
| וייד פרקר
|
|-
| 2018
| רפסודיה בוהמית
| רוג'ר טיילור
|
|-
| 2019
| מחתרת השישה
| "ארבע"
|
|-
| 2020
| פיקסי
| פרנק
|
|-
|2021
|המציצנים
|סב
|
|-
|2023
|אהבה ממבט ראשון
|אוליבר ג'ונס
|
|-
| rowspan="2" |TBA
|Recovery
|בן
|
|-
|Apteros 
|וייד
|
|}

===טלוויזיה===
{| class="wikitable"
! שנה
! שם
! תפקיד
! הערות
|-
| 2012
| מיילדת
| עיתונאי
| פרק: "Baby Snatcher"
|-
|2014-2013
|Children in Need
|טי-בירד / רקדן ג'אז
|2 פרקים
|-
| 2013–2015
| איסטאנדרס
| פיטר ביל
| תפקיד ראשי; 189 פרקים 
|-
| 2017
|היסטוריה שתויה
| המלך ארתור
| פרק: "King Arthur/Eric Liddell"
|-
| 2018
| האישה בלבן
| וולטר הרטרייט
| מיני-סדרה
|-
|2021
|The Girl Before
|סיימון וייקפילד
|מיני-סדרה
|}

==תפקידים בתיאטרון==
{| class="wikitable"
! שנה
! שם
! שם באנגלית
! תפקיד
! הערות
|-
| 2012
| נשיקת יהודה איש קריות
| dir="ltr" | The Judas Kiss
| ארתור ולסלי
| תיאטרון המפסטד ותיאטרון הדוכס מיורק
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1991
איליה חמלניקר

איליה חמלניקר (נולדה ב-21 בספטמבר 1985) הוא שחמטאי בדרגת רב אמן.

נכון לאפריל 2021, מדורג במקום ה-27 בישראל לפי מד כושר.

משחק בליגה הלאומית בקבוצת מועדון באר שבע.

==הישגים בולטים==
בשנת 1998 באליפות ישראל עד גיל 14 הוא סיים במקום השני. בשנת 2001 הוא זכה באליפות ישראל לנערים עד גיל 16. בשנת 2002 חמלניקר סיים במקום ה-5 אליפות ישראל עד גיל 20 (ניצח סרגיי ארנבורג). בשנת 2003 חמלניקר סיים במקום ה-3 אליפות ישראל עד גיל 20 (ניצח סרגיי ארנבורג).

בשנת 2004 הוא לראשונה השתתף באליפות ישראל וסיים במקום הרביעי.

באליפות ישראל עד גיל 20 בשנת 2005 חמלניקר סיים במקום השלישי.

בשנת 2006 הוא סיים במקום השלישי בבאר שבע (ניצח סמיון דבוייריס) ובשנת 2008 הוא ניצח בתחרות זו.

בשנת 2008 חמלניקר סיים במקום רביעי בהרצליה (ניצח קונסטנטין לרנר). בשנת 2014 בתחרות לזכר דב פורת חמלניקר סיים במקום הרביעי (ניצח דן צולר).

==קבלת דרגות בינלאומיות==
* 2005 - דרגת אמן בינלאומי
* 2011 - דרגת רב אמן.

==קישורים חיצוניים==

קטגוריה:רבי-אמנים ישראלים
קטגוריה:ישראלים ילידי ברית המועצות
קטגוריה:ישראלים שנולדו ב-1985
ריקרדו אלפיסי

ריקרדו דוד אלפיסי (Ricardo Alfisi) הוא כירורג ישראלי, פרופסור לכירורגיה בבית הספר לרפואה של הטכניון, מנהל החטיבה הכירורגית במרכז הרפואי הלל יפה בחדרה.

==ביוגרפיה==
אלפיסי בוגר לימודי רפואה בטכניון. בשנת 1982 החל להתמחות בכירורגיה כללית בבית החולים הלל יפה וסיים את התמחותו בשנת 1990.

בשנת 1996 מונה אלפיסי למנהל יחידת הטראומה.

בשנת 1999 מונה אלפיסי למנהל מחלקת כירורגית ב'.

בדצמבר 2012 מונה אלפיסי למנהל המערך הכירורגי בבית החולים הלל יפה. המערך הכירורגי כולל את המחלקות כירורגית א' ו-ב', כירורגיית כלי דם וכירורגיית ילדים.

מאוגוסט 2015 עומד אלפיסי ביחד עם פרופ' מיכאל קראוס בראש המעבדה למחקר רפואי במרכז הרפואי "הלל יפה".

אלפיסי מתגורר בבורגתא.

==תפקידים ציבוריים==
אלפסי מכהן כיושב ראש הוועדה למעמד הכירורג של איגוד הכירורגים.

אלפסי כיהן כיושב ראש איגוד הכירורגים בישראל בהסתדרות הרפואית בישראל.

==ממחקריו של אלפיסי==
* [https://www.ncbi.nlm.nih.gov/pubmed/?term=alfisi+r ממחקריו של אלפיסי באתר PubMed]
==לקריאה נוספת==
* 

==הערות שוליים==

קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:כירורגים ישראלים
קטגוריה:סגל המרכז הרפואי הלל יפה
קטגוריה:סגל הטכניון: רפואה
קטגוריה:אנשי המושב
קטגוריה:ישראלים שנולדו במאה ה-20
דניאל סטלוואגן

דניאל סטלוואגן (בהולנדית: Daniël Stellwagen) (נולד ב-1 במרץ 1987 בסוסט) הוא שחמטאי יהודי-הולנדי<ref></ref> בדרגת רב אמן.

==ביוגרפיה==
בשנת 1999 דניאל סטילוואגן השתתף באליפות העולם בשחמט עד גיל 12 וזכה במקום השני. באותה שנה הוא זכה באליפות אירופה בשחמט לגילו.

בשנת 2004 הוא סיים רביעי באליפות העולם בשחמט עד גיל 20 (ניצח יאן נפומניאשצ'י). בין השנים 2003–2008 הוא השתתף באליפויות הולנד בשחמט ו-4 פעמים זכה במקום השני. בשנת 2007 הוא חלק מקום ראשון עם סרגיי טיביאקוב, אך הפסיד במשחק שובר השוויון. בשנת 2007 הוא היה במקום ה-5 באליפות העולם בשחמט עד גיל 20.

סטלוואגן היה חבר נבחרת הולנד באולימפיאדת השחמט ובאליפות אירופה לנבחרות.

הוא הפסיק להשתתף בתחרויות רשמיות בשנת 2014.

סטלוואגן הוא בעל תואר שלישי בכימיה מאוניברסיטת אוטרכט.

==קבלת דרגות בינלאומיות==
* 2001 - אמן בינלאומי
* 2004 - רב אמן.

== דניאל סטלוואגן באולימפיאדת השחמט ==
בשנים 2008–2012 השתתף סטלוואגן ב-3 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 2008||3 || הולנד || 2605 ||6 מ-9||4+ 4= 1-||66.7|| 12 קבוצתי, 13 אישי
|-
| 2010||עת || הולנד || 2635 ||5.5 מ-9||4+ 3= 2-||61.1|| 15 קבוצתי, 7 אישי
|-
| 2012||עת || הולנד || 2630 ||4 מ-6||3+ 2= 1-||66.6|| 6 קבוצתי
|}

==קישורים חיצוניים==

==הערות שוליים==

קטגוריה:שחמטאים יהודים הולנדים
קטגוריה:רבי-אמנים
קטגוריה:הולנדים שנולדו ב-1987
צ'וקודו

אדם מוביל צ'וקודו
אדם מוביל אשכול בננות על גבי צ'וקודו
צ'וּקוּדוּ הוא כלי תחבורה דו-גלגלי המשמש להובלת מטענים ברפובליקה הדמוקרטית של קונגו.

הצ'וקודו עשוי ממשטח צר, המקביל אל הקרקע, שני גלגלים - קדמי ואחורי, וכידון היגוי המחובר לגלגל הקדמי.

במשטח שטוח אופן ההפעלה של הצ'וקודו דומה לאופן ההפעלה של קורקינט.

==מאפיינים==
* רכב דו גלגלי ללא ארכובה, ללא גלגלי שיניים וללא שרשרת.
* השלדה בנויה מעץ.
* חלקיו: מסגרת זוויתית, שני גלגלים קטנים, כידון, וכרית למפעיל לשים את ברכו בזמן שדוחף את הדו-גלגל.
* נסיעה:
**בירידה: הרוכב עומד על הסיפון.
** באדמה שטוחה: הרוכב יכול לשים ברך אחת על הסיפון, ולדחוף את הקרקע ברגלו השנייה.
* הצ'וקודו (הדגם הרחב ביותר) יכול לשאת מטען עד משקל של 800 ק"ג.

== גלריית תמונות ==
<gallery mode="packed" heights="120">
קובץ:Chuduku.jpg
קובץ:Chuduku at Work in Goma, DRC.jpg
קובץ:Tshukudu in Goma.jpg
קובץ:Chuduku in Goma.jpg|צ'וקודו נושא מטען
</gallery>

==ראו גם==
* אופניים

==קישורים חיצוניים==

* . 
* . 
* 
* 

==הערות שוליים==

קטגוריה:כלי רכב
קטגוריה:כלי רכב דו-גלגליים
בצער לא רב, ביגון לא קודר

בצער לא רב, ביגון לא קודר הוא שיר מאת חנוך לוין.

==רקע==
את השיר כתב חנוך לוין למחזה פרי עטו קטשופ, רביו סאטירי, שהוצג בשנת 1969 בתיאטרון הקברט הסאטירי של הקאמרי. המחזה עסק במיליטריזם בישראל שלאחר מלחמת ששת הימים, בשאננותם ובזחיחותם של מנהיגי ישראל, ועסק באופן מקאברי בשכול. את השיר הלחינו אלכס כגן ובני נגרי וביצעה תיקי דיין.

בשנת 1988 הלחין את השיר מחדש מתי כספי ועיבד אותו עיבוד רוקיסטי, והוא נכלל באלבומה של ריקי גל "מה זאת אהבה...". דואט של גל ושל סי היימן שודר בתוכנית הטלוויזיה "זהו זה".

==תוכן==
שם השיר מתייחס באופן אירוני למודעות אבל שהפתיח שלהן הוא "בצער רב וביגון קודר".
תוכן השיר מדגיש את ההשלמה של החיים עם אובדן המתים ואת הזילות כלפי חיי האדם. בתחילת השיר האלמנה הדוברת אומרת, "אני זוכרת אותך היטב", ואילו בסופו היא אומרת, "אני שוכחת אותך, שוכחת היטב". עוד היא אומרת למת, "אני חושבת עליך ואינני בוכה". השיר מציג את הזמן כתרופה ליגון ולצער.

==קישורים חיצוניים==
* [https://mshironet.mako.co.il/artist?type=lyrics&lang=1&prfid=909&wrkid=736 מילות השיר] באתר שירונט
* [https://nocs.acum.org.il/acumsitesearchdb/work?workid=1007319 בצער לא רב], באתר אקו"ם

קטגוריה:שירים בעברית
קטגוריה:שירי 1969
קטגוריה:חנוך לוין
קטגוריה:שירי ריקי גל
קטגוריה:שירים שהולחנו על ידי מתי כספי
פיונה מוטסי

פיונה מוטסי (באנגלית: Phiona Mutesi; נולדה בסביבות 1996 בקאטווה, שבקמפלה) היא שחמטאית חובבת מאוגנדה, שזכתה שלוש פעמים באליפות הנוער לנשים בשחמט של אוגנדה והשתתפה בארבע אולימפיאדות שחמט. הספר מלכת קאטווה והסרט שנעשה על בסיסו מספרים את סיפורה.

נכון ליולי 2019, מדורגת במקום השישי בין הנשים באוגנדה לפי מד כושר.

== רקע ==
פיונה מוטסי גדלה בשכונת קאטווה, שכונת העוני הגדולה ביותר בקמפלה. בסביבות גיל שלוש מת אביה מאיידס. אחותה הגדולה, ג'וליה, נפטרה לאחר מכן מסיבות לא ידועות. מוטסי נשרה מבית הספר בגיל תשע משום שמשפחתה לא הייתה יכולה להמשיך לשלם על לימודיה, ומכרה תירס בשוק הרחוב בקאטווה. לאחר מכן הלכה בעקבות אחיה, ובאמצעות פרויקט שמנוהל על ידי ארגון נוצרי לקידום ספורט היא הצטרפה למועדון השחמט בניהולו של רוברט קטנדה.

מאוחר יותר, אחרי שהתגלה כשרונה כשחמטאית, חזרה מוטסי ללימודים.

בשנת 2017 קיבלה מלגת לימודים מאוניברסיטת נורתווסט בקירקלנד, שבוושינגטון, עברה להתגורר בארצות הברית והתחילה את לימודיה באוניברסיטה.

== קריירת שחמט ==
בשנת 2010 מוטסי השתתפה באולימפיאדת השחמט בחנטי-מנסיסק, שברוסיה, ומשכה את תשומת לבו של העיתונאי טים קרותרס, שפרסם כתבה אודותיה בכתב העת ESPN.

באותה שנה כתב השחמט, ג'ון סונדרס, כתב עליה כי 

בשנת 2012 היא זכתה באליפות הנערות של אוגנדה בפעם השלישית.

ב-2012 הוענקה למוטסי ואייבי אמוקו דרגת מועמדת לאמן לנשים, לאחר שהשיגו את התוצאה הנדרשת של 50% באולימפיאדת השחמט באיסטנבול, טורקיה. בכך הן היו לנשות אוגנדה הראשונות שזכו בתואר שחמט.
באותה שנה היא הייתה לאישה הראשונה שניצחה בקטגוריה הפתוחה באליפות השחמט לנוער הלאומית של אוגנדה.

ב-2013 היא הגיעה לגמר באליפות הנוער של אוגנדה, וזכתה בקטגוריית נשים מתחת לגיל 20.

מוטסי ייצגה את אוגנדה באולימפיאדות השחמט ב-2014 וב-2016.

מוטסי הצטרפה לקבוצת השחמט באוניברסיטת נורתווסט והתחרתה בטורניר השחמט הבין-אוניברסיטאי הפאן-אמריקאי שנערך בקולומבוס, שבאוהיו, בדצמבר 2017. מוטסי וחברי קבוצתה זכו בתואר "המכללה הקטנה הטובה ביותר" עבור נורתווסט.<ref></ref>

נכון לאוגוסט 2018, מוטסי מדורגת במקום החמישי בין הנשים באוגנדה לפי מד כושר.

== בתקשורת ==
בשנת 2010 חברת ההפקות "Silent Images" עשתה עליה סרט תיעודי קצר. ארגון המיסיון לספורט ונצרות (Sports Outreach) באמצעותה למדה והתחרתה בשחמט השתמש בסרט כדי לעורר את עניין חברת וולט דיסני ביצירת סרט אודות סיפורה של מוטסי, אשר יצא לאור ב-2016.

בשנת 2012 יצא לאור ספר על מוטסי, בשם "The Queen of Katwe: A Story of Life, Chess, and One Extraordinary Girl's Dream of Becoming a Grandmaster" מאת טים קרות'רס, כתב הספורט שפרסם אותה לראשונה בתקשורת הבינלאומית.

אולפני וולט דיסני רכשו את הזכויות לסרט של הספר והחלו לפתח אותו ב-2012.

ב-2016 יצא לאור הסרט המבוסס על הספר, ונקרא בישראל "מלכה שחורה", בכיכובם של לופיטה ניונגו ודייוויד אוילאו. מאדינה נלוואנגה מגלמת בסרט את דמותה של מוטסי.

== קישורים חיצוניים ==

* 

* [http://www.impactmania.com/article/phiona-mutesi-commenting-espn-disney-film-based-life/ ריאיון עם רוברט קטנדה ופיונה מוטסי] 
* [https://www.youtube.com/watch?v=j7c9Jd5Afkw Queen of Katwe - A short documentary about Phiona Mutesi] by Silent Images 

== הערות שוליים ==

קטגוריה:שחמטאים שהשתתפו באולימפיאדת השחמט
קטגוריה:אוגנדים
קטגוריה:שחמטאיות
קטגוריה:ילידות 1996
דין גרבר

דין גרבר (נולד ב-1 בנובמבר 1995) הוא שחקן ישראלי. ידוע בשל גילום דמותו של דקל לביא בסדרת הנוער "כדברא".

== ביוגרפיה ==

בוגר תיכון אלון ברמת השרון במגמת תיאטרון.

== קריירה ==
ב-2016 שיחק בתפקיד אורח בסדרה "שכונה" בתור שומר.
הנסיקה המשמעותית ביותר בקריירה של גרבר קרתה ב-2017, כאשר החל לשחק בסדרה "כדברא" בתור דקל לביא. באותה שנה שיחק גרבר בסדרה "המלאך השומר שלי" בתור אילן.
ב-2018 הוא הנחה את התוכנית "טין ניק סטנדאפ שואו" באחד מהפרקים. באותה שנה החל לשחק בסדרה "הרמון" בתור דורי. גרבר שיחק בסדרה "אקדמיית החממה", הגרסה האמריקאית של "החממה", בתור אוון. באוגוסט 2021 עלה לאקרנים הסרט "פול ספיד", בו גילם את דמותו של אבנר סונינו. ב-2024 הוא השתתף בסדרה "מיוחדת" של כאן 11 שם הוא שיחק את איתמר אח של ירין ששם הם גונבים ביחד יהלום בשביל לטפל באביהם החולה.

דין גרבר משתתף בפרסומות שונות.

== חיים אישיים ==

הוא ניהל מערכת יחסים עם השחקנית גילי איצקוביץ', שאותה הכיר על סט צילומי "כדברא". גרבר הוא אחיה הקטן של תניה גרבר, משתתפת העונה השביעית של "האח הגדול".

== פילמוגרפיה ==
{| class="wikitable"
!שנה
!סדרת הטלוויזיה
!תפקיד
!ערוץ שידור
!בימוי
!הערות
|-
|2016
|שכונה
|ש"ג
|ניקלודיאון (HOT)
|אורן שקדי
|תפקיד אורח
|-
|2017–2019
|כדברא
|דקל לביא
|ניקלודיאון (Yes)
|עודד רז
| rowspan="2" |דמות ראשית
|-
| rowspan="3" |2017
|המלאך השומר שלי
|אילן
|ניקלודיאון (HOT)
|יריב הורוביץ
|-
|אקדמיית החממה
|אוון
|Netflix 
|רועי פלורנטין
|תפקיד אורח
|-
|טין-ניק סטנדאפ שואו
|עצמו
|TeenNick 
|יוגב יפת
|מנחה אורח
|-
|2018
|הרמון
|דורי
|רשת 13
|מרקו כרמל, גדי טאוב
| rowspan="2" |דמות משנה
|-
|2021
|פול ספיד
|אבנר סונינו
|
|קובי מחט
|-
| rowspan="2" |2024
|בלקספייס
|דקל אוזן
|רשת 13
|אופיר לובל
| rowspan="2" |עונה 2
|-
|מיוחדת
|איתמר
|כאן חינוכית
|לליב סיון
|}

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:בוגרי תיכון אלון (רמת השרון)
קטגוריה:ישראלים שנולדו ב-1995
נבחרת צרפת בכדורגל חופים

הנבחרת הלאומית של צרפת בכדורגל חופים מייצגת את צרפת בתחרויות כדורגל חופים בינלאומיות ונמצאת בפיקוחה של התאחדות הכדורגל הצרפתית.

==הסגל הנוכחי==
סגל נכון לאוקטובר 2017

מאמן: סטפן פרנסואה

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || - || - || - || - || - || - || - || - || - || -
|-
| 2009 || רבע גמר || 6 || 4 || 0 || 0 || 2 || 30 || 22 || 8+ || 12
|-
| 2011 || שמינית גמר || 4 || 3 || 0 || 0 || 1 || 30 || 17 || 13+ || 9
|-
| 2013 || שלב הפלייאוף || 7 || 2 || 0 || 2 || 3 || 30 || 33 || 3- || 6
|-
| 2015 || מקום 14 || 8 || 3 || 0 || 0 || 5 || 28 || 30 || 2- || 9
|-
| 2017 || מקום 7 || 8 || 5 || 0 || 1 || 2 || 38 || 36 || 2+ || 16
|-
| 2019 || שמינית גמר || 4 || 2 || 0 || 0 || 2 || 13 || 21 || 8- || 6
|-
!סך הכל || 6/7 || 37 || 19 || 0 || 3 || 15 || 169 || 159 || 10+ || 60
|}

==שחקנים מפורסמים==
* אריק קאנטונה
* סמיר בלמרי
* ז'אירזיניו קרדוסו
* תיירי אוטאבי
* ז'אן סעידו
* גרגורי טנאגרו
* מיכאל פגיס
* סבסטיאן סנסוני

==הישגים==
גביע העולם בכדורגל חופים
* אלופה (1): 2005

אליפות אירופה בכדורגל חופים
* אלופה (1): 2004

גביע אירופה בכדורגל חופים
* סגנית (3): 2003, 2006, 2007

==קישורים חיצוניים==
* [https://www.beachsoccer.com/teams/France דף הנבחרת] באתר הרשמי של כדורגל החופים
* [http://bsrussia.com/profiles/teams/57 דף הנבחרת] באתר הרשמי של כדורגל החופים 

צרפת
כדורגל חופים
קטגוריה:צרפת: כדורגל
Ursus C-45

Ursus C-45 הוא טרקטור מתוצרת "Zakłady Przemysłu Ciągnikowego „Ursus” הפולנית אשר יוצר בין השנים 1947–1955. בהמשך הוא היה מיוצר במפעל חדש שהוקם בגוז'וב ויילקופולסקי.

דגמי "Ursus C-45" יוצאו לברזיל, קוריאה, וסין (מדגם "Ursus C-45" ודגם "Ursus C-451" יוצאו כ-6,000 יחידות)

מטה ומפעל היצרן מוקם בוורשה.

=="Ursus C-45"==

* דלק עיקרי : שמני נפט כבדים
* צריכת דלק יחידה בעומס רגיל - 280 גרם / (HP x h)
* מצמד - דיסק כפול, יבש
* מספר הילוכים לאחור: 1. (גרסה עם גלגלי ברזל), 2. (גרסה עם גלגלי גומי)
* כוח מרבי מקסימלי ללא החלקה: 1,750 ק"ג (גלגלי פלדה), 2200 ק"ג (גלגלי גומי)
* עומס סרן על המוכנות לפעולה טרקטור: גלגלי פלדה / צמיגים: סרן הקדמי - 1,340-1,400 ק"ג, סרן אחורי - 2,260-2,290 ק"ג, ביחד: 3,380-3,630 ק"ג
* הטרקטור הראשון "Ursus C-45", מספר סידורי 0001, עבד 12,000 שעות ללא שיפוץ

== תמונות ==
<gallery mode="packed" heights="110">
קובץ:Kohltage ursus c45 1948.JPG | דגם "Ursus C-45" שנת 1948
קובץ:PL Ursus C-45 tractor.jpg | דגם "Ursus C-45"
קובץ:Ursus,Bj.1948,45 PS,Hubraum10l.jpg | דגם "Ursus C-45" שנת 1948
קובץ:Ursus Traktor mit Glühkopfmotor.JPG | דגם "Ursus C-45" שנת 1949
קובץ:Traktor 01 (RaBoe).jpg | דגם "Ursus C-45"
קובץ:Ursus Traktor C-45 mit Glühkopfmotor 02.JPG | דגם "Ursus C-45"
קובץ:Ursus Traktor C-45 mit Glühkopfmotor 03.JPG | דגם "Ursus C-45"
קובץ:Typschild Ursus C-45.jpg | כיתוב פרטי "Ursus C-45"
</gallery>

==קישורים חיצוניים==

* 
* 

==הערות שוליים==

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1947
ויסטריה

וִיסטֵריָה (שם מדעי: Wistaria) היא סוג צמח נוי מטפס ממשפחת הפרפרניים. הוויסטריה נקראת על שמו של פרופסור קספר ויסטר , מומחה לאנטומיה באוניברסיטת פנסילבניה שבארצות הברית.

== מאפיינים ==
פרי הוויסטריה, כמו של כל משפחת הקטניות, הוא תרמיל העשוי שתי קשוות ובתוכו זרע אחד או יותר. בזמן ההבשלה הפרי מתייבש ואינו עסיסי. חלק מהתרמילים נפתחים לצורך פיזור הזרעים ויש שאינם נפתחים כלל. הפרחים הרמאפרודיטיים, כלומר בעלי איברים משני המינים.

ישנם כמה מינים מוכרים של ויסטריה. בין הידועים: הסינית (Wisteria sinensis) והיפנית (Wisteria floribunda). לוויסטריה היפנית יותר עלעלים בעלה, עוקץ פרח ארוך יותר, פרחיה ריחניים יותר, אך אינם פורחים בו זמנית בכל האשכול.

פריחת הוויסטריה בישראל היא באביב, באשכולות גדולים של פרחים ריחניים באורך של כ-30 סנטימטרים. הפריחה היא לרוב בצבעי סגול, כחלחל, ורוד או לבן. מחוץ לישראל קיימים זנים רבים מאוד של ויסטריה, חלקם עם פרח ריק וחלקם עם פרח מלא ובמנעד גוונים רחב יותר מבישראל.

==קישורים חיצוניים==

* 
* 

קטגוריה:פרפרניים
גידה ספנדמאגר

גידה ספנדמאגר (הוצאה להורג בשנת 1543) הייתה אישה דנית שהואשמה כמכשפה. היא הייתה אחת הנשים הראשונות שהוצאו להורג בסקנדינביה בעוון כישוף.

== רקע ==
ספינת מלחמה סקנדינבית מהמאה ה-16
ב-1543 המלך כריסטיאן השלישי, מלך דנמרק צייד צי מלחמה של 40 ספינות כדי לצוד את הצי המלכותי ההולנדי סמוך לחופי נורווגיה ולגרשו חזרה להולנד. מחוץ לאלסינור הצי נתקע בים רגוע, וכל היוזמה נכשלה. את האשמה לכישלון זה הטילו על ספנדמאגר, אשתו של סוחר, שלכאורה אספה קבוצת מכשפות בעמק מחוץ לעיר, והפעילה כישוף על הספינות. ספנדמאגר נעצרה ונחקרה בעינויים.

== משפט ==
המשפט נגד גידה הוביל להאשמתם של מספר אנשים בשנים 45–1543 בהטלת כישוף על ספינותיו של המלך, כך שלא תהיה רוח במפרשיהן. במשפטה כיהן המושל המלכותי אסקה בילדה. היא הודתה באשמה במהלך העינויים, והצביעה על מספר אנשים, ביניהם נשים וגברים וכן כמרים, מה שהוביל להתרחבות של משפט המכשפות, מכיוון שלקחו את דברים ברצינות יתרה. היא גם אמרה שהכישוף לעולם לא יוסר, אלא אם כן ירשו לה להסירו בעצמה. האנשים שהיא הפלילה נעצרו ועונו "כל כך קשה שגפיהם פורדו מגופם", אבל אף אחד חוץ מגידה לא הודה באשמה. אחת הנשים שוחררה לאחר שניתן לה אליבי על ידי אזרחי העיר. בנובמבר 1543, המלך דרש שהמכשפה העיקרית, קרי גידה, תישרף על המוקד. נראה שהיא נחקרה ועונתה במשך זמן מה לפני שבוצע גזר הדין.

== הקשר ==
המקרה של גידה ספנדמאגר היה הראשון מבין שלושה מקרים מפורסם בהם אסונות הואשמו על כישוף והובילו למשפטי מכשפות בדנמרק. ב-1566, מספר אוניות דניות טבעו בסערה סמוך לגוטלנד; נשים מקופנהגן הואשמו בגרימת הסערה כדי שיוכלו לשמור לעצמן מספר דברים אשר הושארו בחזקתן על ידי רב חובל אחד של הספינות הטבועות. הנשים נעצרו והועלו על המוקד. בשנת 1589, כמה נשים מקופנהגן הואשמו בגרימת סערה, אשר הסיטה מדרכה את הצי שהיה אמור לקחת את אן נסיכת דנמרק לחתונה שלה עם המלך ג'יימס השישי של סקוטלנד, והגיע לנורווגיה במקום זאת.

היה זה אחד ממשפטי המכשפות הראשונים בדנמרק, אחרי המשפטים של קרן גרוטס ובודיל לוריצן, אשר נשרפו על המוקד בסטגה ב-1539. היה מקרה קודם בשנת 1530, שבו הנשים של לארס קילינג ויורגן אולסן נשרפו על המוקד בבורנהולם, אבל האי היה באותה העת (1525-75) בשלטונו של ליבק.

== מקורות ==
<div class="mw-content-ltr">
* Hans Anckarstjerna: [https://web.archive.org/web/20110719123704/http://www.flix.dk/modules.php?name=News&file=print&sid=4618 Djævle og trolddom] [Devils and magic]
* https://web.archive.org/web/20110717103618/http://sten25.tripod.com/stortorget_radhuset.htm
* [http://runeberg.org/dagligt/6/0047.html Dagligt Liv i Norden i det sekstende Aarhundrede] [Daily life in Scandinavia in the 16th century] Gyldendalske Boghandel, Nordisk Forlag, Copenhagen (1914)
* Peter Andreas Harteg: [https://web.archive.org/web/20070627114202/http://www.harteg.dk/peter/?Skriverier:Hekseb%26aring%3Bl_p%26aring%3B_Bornholm Heksebål på Bornholm] [Witch trials at Bornholm], Bornholms Tidende (1992)
* Möller, Peter von: [http://runeberg.org/herrghal/0043.html Halländska herregårdar][Halland manors], 1871 (Danish)
</div>

קטגוריה:דנמרק: היסטוריה
קטגוריה:נשים שהוצאו להורג באשמת כישוף
קטגוריה:נשים שהוצאו להורג בשרפה
קטגוריה:נשים במאה ה-16
קטגוריה:נפטרים ב-1543
חבוט רמי

חבוֹט רמי (תרגום: הכה והשלך) הוא מושג הלכתי בארמית הקובע שבמצבים מסוימים מדמים גוף מסוים המונח אופקית, כאילו הוא מוטל מטה על מה שתחתיו, "השפל והשלך אותו על האוויר שתחתיו".

הלכה זו בעלת משמעות בעיקר בדיני סכך הסוכה, בדיני מבוי ובקביעת אוהל, והיא מקבילה לדין גוד אחית הקובע קביעה דומה בדיני מחיצות.

דין זה הוא הלכה למשה מסיני כמו גוד אחית.

== מקור ==
המונח מוזכר במסכת סוכה:

בגמרא לעיל, מובאת מחלוקת אמוראים, בין אביי לרבא (שהלכה נפסקה כמותו), בנוגע לסוכה שסככהּ עשוי קנים המופרדים זה מזה בגובה בו הם מונחים מעל 3 טפחים (שאם פחות מכך, אין צורך בכלל "חבוט רמי" משום שפחות משלושה טפחים, יש בהם דין לבוד שרואים אותם כאילו היו מחוברים):
* אביי סובר כי באופן כזה הסוכה פסולה.
* רבא אומר כי אם הקנה העליון בעל רוחב של לפחות טפח (שיש עליו שם "אוהל"), אזי אומרים "חבוט רמי" ורואים כאילו הוא מונח לצד הקנה שתחתיו (בהטלה מלמעלה) והסוכה כשרה.

==בהלכות מבוי==
כדי להתיר טלטול במבוי, יש להכשירו על ידי לחי וקורה. כלומר, לוח אנכי המוצב בצד הפתח של המבוי (לחי) וקורה המונחת בצורה אופקית בין שני קירות הכניסה למבוי. אם הקורה מונחת גבוה מעל קירות המבוי אומרים חבוט ומחשיבים אותה כמונחת על כותלי המבוי.

==פרטי הדין==
*אין אומרים "חבוט רמי" אלא כשיש רוחב של טפח או יותר בקורה העליונה.
*לדעת חלק מהראשונים אין אומרים "חבוט רמי" אלא כאשר יש מרווח של טפח ומעלה ברובד התחתון של התקרה (במקום שאותו הקורה העליונה נועדה למלא).
*לדעת השולחן ערוך אין די בכך שיהיה טפח בין הקורות בשני הרבדים, ואומרים "חבוט רמי" רק כשיש ברובד התחתון מרווח תואם לרוחב הקורות שברובד העליון, דהיינו שכאשר הרוחב של הקורות ברובד העליון גדול יותר, הרוחב של הקורות ברובד התחתון צריך להיות גם הוא גדול בהתאם.

== הערות שוליים ==

קטגוריה:הלכות עירובין
קטגוריה:הלכות חג הסוכות
קטגוריה:הלכות שבת
קטגוריה:טומאה וטהרה